  Майя Бывальцева 17-тӥ шуркынмонлы Удмуртиын коронавирус инфекциен черлан 158 выль учыръёсты пусйизы. Со сярысь улосвыл тӧролэн но кивалтэтлэн «ВКонтакте» мерлыко вотэсысь огиназы ивортӥзы. Выль черламъёс пӧлын Ижкарын 90 улӥсьёс, Дэри ёросын – 24, Глазкарын – 16, Эгра, Якшур-Бӧдья ёросъёсын - быдэн ньыль, Глаз ёросын – куинь, Можгаын, Алнаш, Красногорск, Юкаменск ёросъёсын – быдэн кык, Яр, Пичи Пурга, Кез, Грак ёросъёсын – быдэн одӥг. 103 адями висёнэз вормиз. Кык мурт кулӥз – 70 аресъем кышномурт но 64 аресъем воргорон Туннэ нуналлы элькунын выль коронавирус инфекциен черлан 11 сюрс 390 учыр лабораториосын зэматэмын. 9 сюрс 213 адями йӧназ, 203 мурт улонысь кошкиз. Та дыре 163 висисьёслэн тазалыксы секыт лыдъяське. Удмуртиын коронавируслы оглом 600 сюрс 506 эскеронъёс ортчытӥзы, берло нуналскын – 4 сюрс 558.  Тегъёс: Тазалык Ижкар висён Удмуртия коронавирус  